Tänään 8.3.2017 Helsingissä nähtiin, miten inhimillisyys romuttui täydellisesti. Turvapaikanhakija yritti hirttäytyä Ateneumin edessä olevaan puuhun, mutta toiset turvapaikanhakijat ja heidän suomalaiset tukijansa saivat hänet pelastettua.

Koko tapahtuman kuvasivat toisen mielensoitusleirin edustajat eli rasistinen Suomi ensin -häiriöporukka kannustaen ja ivaten. Netin roskajulkaisu MV julkaisi videon.

Videon alussa näkyy, kuinka nuori nainen pyytää kohteliaasti, ettei ihmisen hätää kuvattaisi. Naisen henkilöllisyys selvitettiin nopeasti, ja hän joutui kommenteissa solvausryöpyn kohteeksi. Kuten arvata saattaa, niin solvaukset olivat täynnä kieroutunutta seksuaalisuutta.

Muukin kommentointi kertoo, että nämä ihmiset ovat astuneet inhimillisyyden rajan toiselle puolelle ja muuttuneet verenhimoisiksi pedoiksi. He nauttivat estoitta tapahtuneesta ja toivovat, että itsemurha olisi onnistunut ja että mahdollisimman moni muukin tekisi saman. Monet ovat taas valmiita tappamaan.

Ja niin edelleen. Tätä veriorgiaa jatkuu loputtomiin, eikä hekumoinille näytä tulevan ollenkaan loppua.

Jostain syystä tällaista saa tapahtua keskellä Helsinkiä ilman että se ylittää uutiskynnystä. Ei itsemurhayritys tietenkään uutisaihe olekaan, mutta sille hurraavat kansanjoukot kyllä ovat.

Jostain syystä tällaista saa tapahtua keskellä Helsinkiä ilman että Helsingin kaupungin johto ryhtyy toimenpiteisiin tuon Suomi ensin -hulttioporukan häätämiseksi. Jostain syystä mielenosoituksia muuten valvova poliisi ei ollut paikalla auttamassa ja estämässä kuvaamista.

Saa nähdä vieläkö sisäministeri Paula Risikko menee tervehtimään ja kuulemaan ymmärtäen näiden ihmisen hädällä nautiskelevien Suomi ensin -aktiivien huolia. Saa nähdä käykö kansanedustaja Laura Huhtasaari ylistämässä heidän kunnollista isänmaallisuuttaan.

Nuo MV:n kommentoijat ovat nähdäkseni jo ihmisavun ulottumattomissa. He eivät osaa enää hävetä edes omaa alhaisuuttaan. Te muut, säilyttäkää inhimillisyytenne.

***

Tätä juttua ei voi kommentoida. Olen saanut tarpeekseni siitä rasistisesta ja murhanhimoisesta paskasta, jota tiedän tänne ryöppyävän.